ddrg/super_eurlex huggingface dataset:
65.

huomauttaa, että luonnonvara-alan hallinnollista ongelmaa on käsitelty lähes ainoastaan vapaaehtoisin aloittein, joista tunnetuin on kaivos- ja kaivannaisteollisuuden avoimuutta koskeva EITI-aloite, jolla pyritään parantamaan tietojen avoimuutta; toteaa kuitenkin, että, vaikka aloite onkin tarpeellinen, se ei riitä torjumaan laajempaa korruption ja lahjonnan ongelmaa kaivannaisalalla; toteaa myös, että liiketoimintaa ja ihmisoikeuksia koskeva YK:n kehys (Protect, Respect and Remedy) ei koske vielä erityisesti kaivannaisalaa ja luonnonvaroja; katsoo tässä suhteessa, että YK:n elinkeinoelämää ja ihmisoikeuksia koskevaan kehykseen tarvitaan erityisiä kaivannaisalaa koskevia määräyksiä ja että ensimmäiseksi voitaisiin nimittää YK:n ihmisoikeusneuvoston erityisraportoija, jolla on valtuudet arvioida ja kehittää suosituksia;
H.

ottaa huomioon, että Pakistanin hallitus on julistanut polion kansalliseksi hätätilaksi ja on parhaillaan suorittamassa poliorokotuskampanjaa pyrkien sen avulla hävittämään tämän taudin alueeltaan; ottaa huomioon, että kansainvälisesti tätä kampanjaa tukevat WHO, Unicef ja muut toimijat ja että se on osa maailmanlaajuista aloitetta polion hävittämiseksi; ottaa huomioon, että rokotukset kohdistuvat 33 miljoonaan lapseen, että työssä on mukana satoja tuhansia terveysalan työntekijöitä, monet heistä naisia, jotka antavat rokotuksia kaikkialla maassa;
M.

toteaa, että humanitaarinen tilanne on surkea ja Lääkärit ilman rajoja -järjestön mukaan kriisi on vaikuttanut kymmeniin tuhansiin ihmisiin; toteaa, että satoja tonneja Maailman elintarvikeohjelman lahjoittamaa elintarvikeapua on ryöstetty kapinallisten hallitsemissa maan pohjoisosissa ja että monet humanitaariset toimet on keskeytetty tai niitä on supistettu;
34.

kehottaa unionia ja jäsenvaltioita vastustamaan seuraavia: — CITES-sopimuksen strategista näkemystä koskevaan lausuntoon ehdotettu muutos, jonka mukaan CITES-sopimuksella olisi oltava muita maailmanlaajuisesti sovittuja tavoitteita kuin sen nykyinen tavoite hillitä merkittävästi biologisen monimuotoisuuden köyhtymistä — liitteisiin I, II ja III sisältyvien laittomasti kaupattujen ja takavarikoitujen lajien luovuttaminen tai myynti Indonesian ehdotuksen mukaisesti — kolmen krokotiililajin (Crocodylus acutus, C. porosus ja C. siamensis) siirtäminen CITES-sopimuksen liitteestä I liitteeseen II Kolumbian ja Thaimaan ehdotuksen mukaisesti — preeriakanan (Tympanuchus cupido attwateri) siirtäminen CITES-sopimuksen liitteestä I liitteeseen II eläinkomitean pyynnön mukaisesti, koska vaikka viimeinen yksittäinen takavarikoitu laiton kuljetus tapahtui vuonna 1998, tämän alalajin luonnonvaraiset populaatiot pienenivät vuonna 2012 58 prosentilla niin, että jäljellä on ainoastaan 46 luonnonvaraista lintua — harmaaviidakkokanan (Gallus sonnerati) ja verifasaanin (Ithaginis cruentus) poistaminen liitteestä II eläinkomitean pyynnön mukaisesti, koska kummankin lajin luonnonvaraiset populaatiot pienenevät vähitellen, Gallus sonnerati -lajin kansainvälinen kauppa lemmikkieläinmarkkinoita varten on huomattavaa, joidenkin Ithaginis cruentus -alalajien levinneisyysalue on hyvin kapea ja niiden populaatiot pieniä ja Kiina levinneisyysalueen valtiona vastustaa verifasaanin poistamista liitteestä — keisaritulikärjen (Campephilus imperialis) poistaminen liitteestä I, koska vaikka lajia pidetään ”mahdollisesti sukupuuttoon kuolleena”, sitä koskevia yksittäisiä havaintoilmoituksia tehdään säännöllisesti — australianhammaskonnien (Rheobatrachus silus ja Rheobatrachus vitellinus) poistaminen CITES-sopimuksen liitteestä II Australian ehdotuksen mukaisesti, koska nämä lajit eivät ehkä ole vielä kuolleet sukupuuttoon ja meneillään on kenttätutkimuksia jäljellä olevien populaatioiden kartoittamiseksi;
S.

toteaa, että komission tiedonannon ”Sisämarkkinoiden toimenpidepaketti: Kohti kilpailukykyistä sosiaalista markkinataloutta” mukaan ”pettymys sisämarkkinoita kohtaan voidaan selittää myös sillä, että asteittaiset vapauttamiset on monien mielestä toteutettu eri talouden toimijoiden hankkimien sosiaalisten oikeuksien kustannuksella”; ”Lissabonin sopimus ja siinä vahvistettuihin päätavoitteisiin kuuluva ’erittäin kilpailukykyinen sosiaalinen markkinatalous’ pakottavat meidät tarkastelemaan sisämarkkinoita kokonaisvaltaisemmin. Taloudelliset vapaudet on sovitettava yhteen työtaistelutoimia koskevan oikeuden kanssa. Työmarkkinaosapuolten vuoropuhelun elvyttäminen on tärkeää. Se voi lisätä sellaisten säädösten määrää, jotka annetaan yhteistyössä työmarkkinaosapuolten kanssa ja niiden etuja ajatellen, kuten Lissabonin sopimuksessa nimenomaisesti määrätään.”; ”Niiden toimenpiteiden lisäksi, joita yritykset ovat toteuttaneet vastauksena talous- ja finanssikriisin aiheuttamiin ongelmiin, yritykset ovat laatineet ennakoivia strategioita, joissa rakennemuutoksia valmistellaan ennakoivasti ja neuvottelujen perusteella ja joiden avulla ne ovat voineet ehkäistä työtaisteluja. Tämä on taloudellisen menestyksen edellytys ja sosiaalinen välttämättömyys, sillä se mahdollistaa resurssien kohdentamisen uudelleen kasvaville aloille ja tarjoaa työntekijöille uusia mahdollisuuksia, kun heidän työpaikkansa ovat uhattuina.”; toteaa, että rakennemuutoksia koskevan eurooppalaisen säädöksen avulla voitaisiin luoda toimintaympäristö, joka perustuu keskinäiseen luottamukseen;
54.

kehottaa komissiota, pitäen mielessä, että tiedottaminen kansalaisille, eikä ainoastaan ihmis- ja eläinlääketieteen ammattilaisille, on ratkaiseva tekijä tietoisuuden lisäämisessä ja sitä kautta ennaltaehkäisyssä, kokoamaan luettelon parhaista käytännöistä sellaisten tehokkaiden tiedotuskampanjoiden ja ammatillisten koulutusohjelmien järjestämiseksi, joilla pyritään parantamaan tietoisuutta mikrobilääkeresistenssistä, esimerkkinä usean sidosryhmän aloitteen EPRUMA:n (European Platform for the Responsible Use of Medicines in Animals, lääkkeiden vastuullista käyttöä eläinten hoidossa edistävä eurooppalainen foorumi) tekemä työ, jolla tuetaan tällaisten valistuskampanjoiden tehokasta toteuttamista;
10.

kiinnittää huomiota Madridin kriteereihin (jotka määriteltiin Eurooppa-neuvoston kokouksessa Madridissa joulukuussa 1995), joissa painotettiin ehdokasvaltioiden kykyä panna EU:n säännöt ja menettelyt täytäntöön; katsoo, että tiukan ehdollisuuden periaate edellyttää uudistusten hyväksymisen ja täytäntöönpanon edistymisen tehokasta arviointia ehdokasvaltioissa ja mahdollisissa ehdokasvaltiossa selkeiden perusteiden mukaisesti kaikissa vaiheissa ja että valtioiden, jotka haluavat liittyä EU:hun, olisi voitava edetä vaiheesta toiseen vasta kun kunkin vaiheen kaikki edellytykset on täytetty; korostaa, että laajentumisstrategian uskottavuuden ja tehokkuuden lisäämiseksi myös jäsenvaltioiden on noudatettava Kööpenhaminan arviointiperusteita ja täytettävä ne täysimääräisesti, jotta ehdokasvaltioilta ei edellytettäisi tiukempia normeja kuin ne, joita sovelletaan joissakin EU:n jäsenvaltioissa; korostaa, että on tärkeää määritellä eri vaiheet nykyistä selvemmin ja asettaa koko prosessin ajan avoimet ja tasapuoliset vertailuperusteet, joissa yleiset liittymisperusteet on muunnettu konkreettisiksi vaiheiksi kohti jäsenyyttä, sekä mitata, onko vaaditut edellytykset täytetty; toteaa, että on myös tärkeää välttää liittymisajankohdan määrittelyä tai sitä koskevia lupauksia, jos neuvotteluja ei ole saatu päätökseen; korostaa, että olisi myös oltava selvää, että kun vertailuperuste on saavutettu, tilanne on säilytettävä, ja että vertailuperusteiden asettajien olisi reagoitava asianmukaisesti taantumiseen;
A.

ottaa huomioon, että huhtikuusta 2012 lähtien Kongon demokraattisen tasavallan asevoimien yksiköitä on kapinoinut maan itäosassa, tarkemmin sanottuna Pohjois-Kivun provinssissa, ja että tämä kapina on nopeasti muuttunut aseelliseksi kapinaliikkeeksi, jonka nimenä on maaliskuun 23. päivän liike (M23), ja kehottaa noudattamaan rauhansopimusta, jonka Kongon demokraattisen tasavallan hallitus ja Kansallisena kansankongressina (CNDP) tunnettu aseellinen ryhmä allekirjoittivat Gomassa 23. maaliskuuta 2009;
10.

panee merkille, että maakaasun käyttö koko maailmassa on kasvussa ja että Eurooppa on edelleen yksi alueista, joilla kaasuntuonnin tarve on suurin; panee merkille, että kansainvälisen energiajärjestön (IEA) mukaan kotimaisen kaasuntuotannon oletetaan vähenevän Euroopassa samalla, kun kysyntä kasvaa, mikä nostaa tuontimäärän noin 450 miljardiin kuutiometriin vuoteen 2035 mennessä; toteaa näin ollen liuskekaasun maailmanlaajuisen tuotannon tärkeän aseman energiavarmuuden ja energialähteiden ja energiantoimittajien monipuolisuuden takaamisessa keskipitkällä ja pitkällä aikavälillä; on tietoinen siitä, että liuskekaasun kotimainen tuotanto voi tarjota joillekin jäsenvaltioille mahdollisuuden monipuolistaa niiden kaasuntoimitusten lähteitä entisestään, kun otetaan huomioon jäsenvaltioiden riippuvuus maakaasun tuonnista kolmansista maista; toteaa, että Yhdysvaltojen liuskekaasutuotannon lisääntymisen seurauksena Euroopan saatavilla on nyt enemmän nesteytettyä maakaasua ja että lisääntyvän kotimaisen maakaasutarjonnan ja nesteytetyn maakaasun paremman saatavuuden yhdistelmä tarjoaa houkuttelevia vaihtoehtoja kaasutoimitusten monipuolistamiselle;
26.

korostaa, että kun kansalaiset toimittavat vetoomuksen Euroopan parlamentille, he odottavat perusoikeuskirjan säännösten suojelevan heitä riippumatta siitä, missä jäsenvaltiossa he asuvat ja onko EU:n lainsäädäntö pantu täytäntöön vai ei; panee tämän osalta huolestuneena merkille, että kansalaiset ovat epävarmoja perusoikeuskirjan tosiasiallisesta soveltamisalasta; katsoo siksi, että on olennaisen tärkeää selittää asianmukaisesti toissijaisuusperiaate ja selkeyttää perusoikeuskirjan soveltamisalaa parlamentin kannalta perusoikeuskirjan 51 artiklan perusteella;
17.

palauttaa mieliin ilmailualan tavoitteet, jotka sisältyvät sekä liikennepolitiikkaa koskevaan valkoiseen kirjaan että asiakirjaan "Flightpath 2050 – Europe’s vision for Aviation – Report of the High Level Group on Aviation Research";
E.

ottaa huomioon, että ihmisoikeuksien puolustajia ja demokratia-aktivisteja on häiritty, heille on määrätty matkustuskieltoja ja ilmaisun- ja kokoontumisvapautta koskevia rajoituksia, heitä on pidätetty mielivaltaisesti, heiltä on riistetty kansalaisuus, heitä on karkotettu maasta ja heitä on pidetty laittomasti vangittuina;
—

ottaa huomioon sisäasioiden pääosaston muistion "The results of the inquiries into the CIA's programme of extraordinary rendition and secret prisons in European states in light of the new legal framework following the Lisbon Treaty",
C.

ottaa huomioon komission arvion, jonka mukaan 7 prosenttia unionin aikuisväestöstä eli noin 30 miljoonaa ihmistä on ilman pankkitiliä ja noin 6,4 miljoonaa henkilöä on jäänyt ilman pankkitiliä tai nämä henkilöt eivät ole uskaltaneet pyytää pankkitiliä; ottaa huomioon, että taloudellinen syrjäytyminen vaihtelee jäsenvaltioiden välillä; toteaa, että joissakin jäsenvaltioissa pankkitilien yleisyysaste on hyvin alhainen ja että alin prosenttiosuus on Romaniassa ja Bulgariassa, missä noin 50 prosentilla aikuisväestöstä on pankkitili;
54.

korostaa, että monipuolistamisen on tarkoitettava muualla kuin Venäjällä sijaitsevia uusia öljy-, kaasu- ja sähkölähteitä niille jäsenvaltioille, jotka ovat liian riippuvaisia tästä yhdestä toimittajasta; korostaa, että vaikka venäläisen kaasun osuus on vain 24 prosenttia koko EU:ssa kulutetusta kaasusta, sen osuus on 48–100 prosenttia kahdessatoista 27:stä jäsenvaltiosta, joten sillä on välitön vaikutus unionin energiavarmuuteen;
K.

katsoo, että eettiseltä kannalta on myös erityisen tärkeää varmistaa mahdollisuuksien mukaan lääketieteellisiin tarkoituksiin tarvittavien kudosten ja solujen riittävä tarjonta; katsoo, että tarjontaa on hallittava kansalaisten etujen mukaisesti ja että sen valvonta on sen vuoksi julkisten elinten tehtävä;
106.

kehottaa komissiota ja jäsenvaltioita jatkamaan luonnonsuojelua koskevan yhteisen lähestymistavan edistämistä kaikkialla EU:ssa ja pitää myönteisenä sitä, että komissio myöntää, että sen on tehtävä yhteistyötä jäsenvaltioiden kanssa, jotta ne voivat varmistaa luonnon monimuotoisuuden tehokkaan suojelun EU:n syrjäisimmillä ja merentakaisilla alueilla, joilla kotoperäisiä lajeja on enemmän kuin koko Manner-Euroopassa; toivoo, että vahvistetaan erityisiä välineitä, joilla suojellaan mainittujen alueiden luonnon monimuotoisuutta, mukaan luettuina Euroopan parlamentin vuodesta 2011 kannattama BEST-valmistelutoimi (Voluntary scheme for Biodiversity and Ecosystem Services in Territories of the EU Outermost Regions and Overseas Countries and Territories) ja asianmukaisen rahoituksen järjestäminen luonnon monimuotoisuuden ja ekosysteemipalvelujen suojelemiselle EU:n syrjäisimmillä alueilla, merentakaisissa maissa ja merentakaisilla alueilla;
F.

toteaa, että kauppasopimuksen ensimmäisessä artiklassa on laaja-alaisia ja sitovia määräyksiä, joilla varmistetaan ihmisoikeuksien suojelu ja joissa todetaan, että "ihmisoikeuksien yleismaailmallisessa julistuksessa määriteltyjen demokratian periaatteiden ja perusluonteisten ihmisoikeuksien sekä oikeusvaltioperiaatteen kunnioittaminen on kaikkien osapuolten sisä- ja ulkopolitiikan lähtökohta ja olennainen osa tätä sopimusta"; ottaa huomioon, että ihmisoikeuksien ja demokratian periaatteiden laiminlyöminen merkitsisi kauppasopimuksen "olennaista rikkomista", joka kansainvälisen oikeuden mukaan antaisi aiheen soveltaa asianmukaisia toimenpiteitä, muun muassa mahdollisesti lopettaa tai keskeyttää osittain tai kokonaan sopimuksen soveltamisen; katsoo, että on seurattava asianmukaisesti, että kaikki osapuolet kunnioittavat ihmisoikeuksia, ja että ihmisoikeuslausekkeen soveltaminen on turvattava käytännössä;
7.

kehottaa komissiota ilmoittamaan, mitä toimia parlamentin 7. syyskuuta 2010 antaman päätöslauselman jälkeen on toteutettu niitä täydentäviä toimenpiteitä koskevien ongelmien ratkaisemiseksi, joiden takia EU:n pienten ja keskisuurten yritysten on vaikea tarjota palveluja Sveitsissä, sekä vakuuttamaan Sveitsin viranomaiset siitä, että niiden on kumottava säännökset, jotka velvoittavat rajatylittäviä palveluja tarjoavat ulkomaiset yritykset antamaan takuun taloudellisista toimintaedellytyksistään;
15.

painottaa, että hallituksissa on oltava taidoiltaan, kokemuksiltaan ja taustoiltaan erilaisia riippumattomia henkilöitä ja että hallituksen kokoonpanon olisi oltava oikeassa suhteessa yrityksen toiminnan monimutkaisuuteen, sekä toteaa, että on osakkeenomistajien tehtävä varmistaa, että hallituksessa on tasapuolisesti edustettuina erilaisia taitoja;
4.

kehottaa Euroopan komissiota perussopimusten valvojana seuraamaan tiiviisti kyseisiin lakeihin tehtäviä mahdollisia tarkistuksia ja niiden täytäntöönpanoa sekä sitä, ovatko lait EU:n perussopimusten kirjaimen ja hengen mukaisia, ja tekemään perusteellisen tutkimuksen, jotta voidaan varmistaa, että a) oikeuslaitos on täysin riippumaton ja erityisesti varmistaa, että kansallisen oikeusviranomaisen, syyttäjälaitoksen ja yleensä tuomioistuinten hallinto on politiikasta riippumatonta eikä riippumattomasti nimitettyjen tuomareiden toimikautta voida lyhentää mielivaltaisesti; b) Unkarin kansallista keskuspankkia koskeva sääntely noudattaa EU:n lainsäädäntöä; c) tietosuojan ja tiedonvapauden institutionaalinen riippumattomuus palautetaan ja taataan ja että asian kannalta merkitykselliset lait pannaan täytäntöön; d) perustuslakituomioistuimen oikeus tarkistaa lainsäädännön kaikkia osia palautetaan täysin, mukaan luettuna oikeus tarkistaa talousarviota ja verotusta koskevia lakeja; e) tiedotusvälineiden vapaus ja moniarvoisuus taataan kirjallisesti ja Unkarin tiedotusvälineitä koskevan lain, erityisesti kansalaisten ja opposition edustajien osallistumista medianeuvostoon koskevien säännösten, täytäntöönpanon yhteydessä; f) uusi vaalilaki vastaa eurooppalaisia demokraattisia standardeja ja noudattaa poliittisen vaihtelun periaatetta; g) oikeus toimia poliittisessa oppositiossa demokraattisesti varmistetaan sekä instituutioiden sisällä että niiden ulkopuolella; h) kirkoista ja uskontokunnista annettu laki noudattaa omantunnonvapauden perusperiaatteita eikä kirkkojen rekisteröinnin edellytykseksi aseteta kahden kolmasosan enemmistön hyväksyntää Unkarin parlamentissa;
N.

toteaa, että yli 4 000 henkilöä on ilmoitettu irtisanotun työpaikoistaan tai erotetun yliopistosta, koska he olivat osallistuneet mielenosoituksiin; ottaa huomioon, että Bahrainin ammattiliittojen mukaan heistä yli 1 000:tta ei vielä ole otettu takaisin ja että kymmenet yliopisto-opiskelijat odottavat yhä lupaa jatkaa opintojaan; toteaa, että monia työpaikkoihin takaisin otettuja on painostettu allekirjoittamaan lausunto, jossa he lupaavat pidättäytyä kaikesta ammattiliittoihin liittyvästä toiminnasta ja hyväksyvät nimityksen muuhun kuin alkuperäiseen toimeensa;
—

ottaa huomioon Oslossa, Norjassa 10. ja 11. lokakuuta 2011 järjestetyn korkean tason kansainvälisen konferenssin "Energy for All – Financing Access for the Poor" ja "International Energy and Climate Partnership – Energy+ Initiative" -aloitteen käynnistämisen,
P.

ottaa huomioon, että arabikevät on tuonut esille tarpeen laatia oikeudenmukaiset säännöt, joiden myötä kaikki Välimeren alueen valtiot ja maat saavat täyden hyödyn omista taloudellisista pyrkimyksistään, ja katsoo, että EU:n on tuettava selkeästi mainittuja pyrkimyksiä; ottaa huomioon, että arabikevään jälkeen EU on toistanut sitoumuksensa tehostaa EU:n ja arabimaiden välisiä kaupallisia yhteyksiä;
4.

vaatii lisäksi erityisesti, että — uudessa sopimuksessa hyväksytään yksiselitteisesti ja nimenomaisesti EU:n lainsäädännön ensisijaisuus sopimuksen määräyksiin nähden; — kaikki toimenpiteet sopimuksen täytäntöönpanemiseksi olisi toteutettava EU:n perussopimuksissa vahvistettuja asiaa koskevia menettelyjä noudattaen; — sopimuksen on oltava sopusoinnussa EU:n lainsäädännön kanssa, erityisesti vakaus- ja kasvusopimuksessa vahvistettujen lukujen osalta, ja jos sopimuspuolet haluavat sitoutua EU:n lainsäädännöstä poikkeaviin tavoitteisiin, on noudatettava sovellettavia EU:n oikeudellisia menettelyjä eikä saa syntyä kaksoisstandardeja; — kaikilla sopimuspuolina olevilla nykyisillä ja tulevilla euroalueen jäsenvaltioilla olisi oltava sama oikeus osallistua euroalueen huippukokouksiin; — on taattava demokraattinen valvonta siten, että lisätään sekä Euroopan parlamentin että kansallisten parlamenttien osallistumista omilla tasoillaan Euroopan unionin talouspolitiikan koordinoinnin ja ohjauksen kaikilla osa-alueilla; — kansallisten parlamenttien ja Euroopan parlamentin yhteistyötä on tehtävä EU:n perussopimuksia noudattaen perussopimukseen liitetyssä pöytäkirjassa N:o 1 olevan 9 artiklan mukaisesti; — uudessa sopimuksessa on vahvistettava oikeudellisesti sitovasti se, että sopimuspuolet sitoutuvat toteuttamaan kaikki tarvittavat toimet varmistaakseen, että sopimuksen sisältö sisällytetään viimeistään viiden vuoden kuluessa perussopimukseen;
5.

pitää turvallisuussektorin uudistamista ja rankaisemattomuuden torjuntaa oleellisen tärkeinä tehtävinä, joihin on ryhdyttävä viivyttelemättä, ja katsoo, että vasta sitten kun nämä tehtävät on suoritettu, voidaan luoda elinkykyinen valtio, joka perustuu oikeusvaltioperiaatteeseen, ja käynnistää kansallinen sovintoprosessi; katsoo, että poliisin muuttaminen elimestä, joka keskittyy yleiseen järjestykseen ja valvontaan, elimeksi, joka keskittyy yksilöiden ja omaisuuden suojelemiseen, on oleellisen tärkeä osa demokraattista siirtymäprosessia; kehottaa siksi toteuttamaan uudistusprosessin läheisessä yhteistyössä tällä alalla työskentelevien kansalaisyhteiskunnan järjestöjen kanssa;
24.

on erittäin tyytyväinen siihen, että sekä senaatti että kansalliskokous hyväksyivät äskettäin kaksi keskeistä lakiehdotusta, joista toinen koskee naisten suojelemista hapon käyttöön perustuvalta väkivallalta ("Acid Control and Acid Crime Prevention Bill 2010") ja toinen naisvihamielisten käytäntöjen torjumista rikoslain muutoksella ("Prevention of Anti-Women Practices Bill 2008"), ja on valmis tukemaan näiden lakien pikaisen täytäntöönpanon valvonnasta vastaavan komission perustamista;
Q.

katsoo, että olisi kiinnitettävä erityistä huomiota EU:n naapurimaiden kohtaamiin haasteisiin, koska hiv, aids ja muut sukupuoliteitse tarttuvat infektiot eivät tunne rajoja, kuten todetaan hepatiitti B ja C -tartuntoja EU:n naapurimaissa koskevassa Euroopan tautien ehkäisy- ja valvontakeskuksen teknisessä raportissa (Technical Report on Hepatitis B and C in the EU neighbourhood: prevalence, burden of disease and screening policies);
J.

ottaa huomioon, että uskonnollisiin vähemmistöihin kohdistuvat paineet kasvavat jatkuvasti, mikä koskee erityisesti Bahá'í-uskonnon harjoittajia, käännynnäisiä ja toisinajattelevia šiialaisia oppineita; ottaa huomioon, että vaikka Bahá'í-uskonnon harjoittajat ovat maan suurin ei-islamilainen vähemmistö, he kärsivät vakavasta syrjinnästä, kuten koulutuksen epäämisestä, ja toteaa, että meneillään on oikeudenkäynti heidän seitsemää vangittua johtajaansa vastaan ja 100 yhteisön jäsentä on pidätettynä; ottaa huomioon, että vuoden 2011 ensimmäisen puoliskon aikana on raportoitu ainakin 207 kristityn pidätyksestä ja että sunnamuslimeja syrjitään edelleen lainsäädännössä ja käytännössä ja heitä estetään käyttämästä täysimääräisesti oikeuttaan uskonnon harjoittamiseen; ottaa huomioon, että valtion tukema häväistyskampanja (šiialaisen) Nematullahi Sufi -liikkeen jäseniä vastaan jatkuu edelleen ja että siinä kaikki mystisismin muodot esitetään saatananpalvontana ja vainotaan suufilaisia uskonnonharjoittajia, ja toteaa, että räikein esimerkki tästä on Kavarissa syyskuussa 2011 tehty aseellinen hyökkäys, jossa yksi henkilö sai surmansa ja monet muut loukkaantuivat vakavasti;
—

ottaa huomioon vuonna 1994 hyväksytyt Punaisen Ristin ja Punaisen Puolikuun kansainvälisen liikkeen sekä kansalaisjärjestöjen pelastustoimintaohjelmia koskevat menettelysäännöt (Code of Conduct for the International Red Cross and Red Crescent Movement and NGOs in Disaster Response Programmes),
B.

ottaa huomioon, että Rafah Nashed on 66-vuotias ja että hänen terveydentilansa on epävakaa koska hänellä on sydänsairaus, hän on toipumassa syövästä, kärsii korkeasta verenpaineesta ja joutuu ottamaan säännöllisesti lääkkeitä; ottaa huomioon, että hänen terveytensä heikkenee vankilassa, mikä pahentaa hänen sydänsairauttaan;
52.

ilmaisee tyytyväisyytensä tuloksiin, joita on saatu ammattikortteja koskevista pilottihankkeista, joista ilmoitettiin Krakovassa pidetyssä sisämarkkinafoorumissa; katsoo, että kaikkien ammattikorttien on oltava vapaaehtoisia, niiden on osoitettava hankittu akateeminen ja ammatillinen pätevyys ja oltava yhteydessä sisämarkkinoiden tietojenvaihtojärjestelmään; katsoo, että ammattikortti voisi olla hyödyllinen väline pyrittäessä helpottamaan tiettyjen ammattien liikkuvuutta, yksinkertaistamaan hallinnollisia menettelyjä ja lisäämään turvallisuutta; kehottaa komissiota ennen kortin käyttöönottoa osoittamaan, että tunnustamisprosessille koituu mahdollista lisäarvoa; painottaa, että kaikkien korttien käyttöönoton on täytettävä erityiset turvallisuus- ja tietosuojaedellytykset, ja painottaa, että on luotava tarvittavat suojatoimet väärinkäytösten ja petosten varalta;
A.

ottaa huomioon, että Euroopan unionia ja sen jäsenvaltioita uhkaavat monet riskit, kuten esimerkiksi maanjäristykset ja tsunamit, tulipalot ja metsäpalot, tulvat ja maanvyöryt, teollisuus- ja ydinonnettomuudet, terrori-iskut, luonnonkatastrofit ja suuret pandemiat; ottaa huomioon, että tällaisten unioniin, sen kansalaisiin ja muihin maihin ja alueisiin ympäri maailmaa vaikuttavien luonnonkatastrofien ja ihmisen aiheuttamien katastrofien määrä on kasvanut huomattavasti ja ne ovat olleet entistä vakavampia, mistä on osoituksena äskettäin Japanissa sattunut maanjäristyksen, tsunamin ja ydintuhon yhdistelmäkatastrofi, ja että ihmishenkien menetysten sekä taloudellisten, sosiaalisten, ympäristöön liittyvien ja kulttuuriperintöä koskevien vahinkojen määrä on noussut vastaavasti; katsoo, että emme voi sulkea pois mahdollisuutta, että tällaisia ennakoimattomia ja kooltaan ennustamattomia tapahtumia voi esiintyä milloin tahansa, jolloin Euroopan katastrofiapu olisi erittäin käytännöllinen vaihtoehto kansallisen kapasiteetin kuormituksen ollessa mahdollisesti ylärajoillaan;